text: AC Horsens klar til superligaen
  16 juli 2010 kl. 15.45
  I morgen går det løs igen i fodboldens bedste række - og efter en ganske kort ferie er AC Horsens igen klar til superligaen.
  Klubben har prøvet det før, og selv om mange spår dem til hurtig nedrykning igen, tror klubben og deres fans på "de gule".
  Nedrykningen sidste år kostede op mod 20 millioner og Den gule fare - klubben fanklub - mistede halvdelen af sine medlemmer.
   
  Sportsredaktør Tommy Poulsen, Horsens Folkeblad, spår, at AC Horsens kan holde sig på en 8. plads i superligaen.
  - De fleste på holdet har spillet i superligaen, så de ved, hvad de går ind til, siger han.
  Tommy Poulsen savner dog to forstærkninger på holdet.
  - Men de kan komme, understreger han.
  